**Din întâmplare**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne-am întâlnit la mijloc de drum;

tu cu inima învăluită de toamnă,

eu cu toamna în inimă.

Lumina cobora spre înserare.

Ne-am oprit la viaţă jumătate;

eu vegheam răsăritul iubirii,

tu sclipirea iubirii vegheai.

Mână în mână eram şi cer şi pământ.

Astăzi tu pleci, eu plec astăzi;

la capăt de drum opus chipul tău păleşte,

descreşte chipul meu la capăt de drum opus

durerea depărtării.